
Trakų rajono savivaldybės administracijos Viešojo pirkimo komisija, vykdydama viešąjį pirkimą „Projekto „Trakų m. pėsčiųjų perėjų kryptinio apšvietimo įrengimas“ rangos darbai“, skelbiamos apklausos būdu, gavo tiekėjų klausimus dėl pirkimo sąlygų paaiškinimo/patikslinimo. Teikiame atsakymus į pateiktus klausimus:
[bookmark: _Hlk213244562]1 Klausimas. Dėl EMC atitikties pagrindimo (LST EN IEC 55015 ir LST EN 61547).
Siekiant užtikrinti Perkančiosios organizacijos keliamų EMC parametrų bei bandymų lygių pasiekimą ir vadovaujantis lygiavertiškumo principu, siūloma tikslinti Techninės specifikacijos reikalavimus dėl konkrečių LST EN IEC 55015 ir LST EN 61547 standartų nurodymo. Atsižvelgiant į tai, kad pagrindinis tikslas yra gaminio atitiktis konkrečioms elektromagnetinio suderinamumo charakteristikoms, pakankamu atitikties pagrindimu turėtų būti laikomi akredituotos laboratorijos bandymų protokolai, patvirtinantys reikalaujamų EMC parametrų atitiktį. Toks tikslinimas užtikrintų objektyvų gaminio techninių savybių įvertinimą bei atitiktų Viešųjų pirkimų įstatymo nuostatas dėl lygiaverčių įrodinėjimo priemonių pripažinimo. 
Prašome patvirtinti, kad Perkančioji organizacija priims akredituotos laboratorijos bandymų protokolus, įrodančius nustatytų EMC parametrų atitiktį, kaip lygiavertį pagrindimą minėtiems standartams.
Atsakymas. Tikslinamas perkančiosios organizacijos anksčiau pateiktas atsakymas „Dėl LST EN IEC 55015 ir LST EN 61547 taikymo „Zhaga“ valdikliui“, kuris susijęs su rangovo pateiktu klausimu: Su pastaba sutinkama, reikalavimas tikslinamas. „Zhaga“ valdiklis perkamas kaip atskiras gaminys (šviestuvas ir valdiklis perkami atskirai), prie šviestuvo jungiamas per šviestuvo korpuso išorėje numatytą standartizuotą 4 kontaktų „ZHAGA“ „plug&play“ lizdą ir maitinamas nuolatine įtampa (DC). Jis nemaitina šviesos šaltinio, nevykdo šviesos generavimo funkcijos ir neturi kintamosios įtampos tinklo maitinimo prievado, kurio laidinių emisijų bei atsparumo bandymus reglamentuoja LST EN IEC 55015 ir LST EN 61547.
Valdiklio, kaip radijo įrenginio, EMC emisijų ir atsparumo atitiktis vertinama pagal harmonizuotuosius standartus LST EN 301 489-1, nurodytą techninės specifikacijos 2 lentelės 1 punkte, kartu su valdiklio radijo technologiją atitinkančia ETSI EN 301 489 serijos dalimi (pvz., ETSI EN 301 489-17), įgyvendinančius Europos Parlamento ir Tarybos direktyvos 2014/53/ES 3 str. 1 d. b punkto reikalavimus. 
Pateikus ES atitikties deklaraciją ir bandymų protokolus pagal ETSI EN 301 489 serijos standartus, LST EN IEC 55015 ir LST EN 61547 reikalavimai „Zhaga“ valdikliui bus laikomi netaikytinais. LST EN IEC 55015 ir LST EN 61547 reikalavimai perkeliami į šviestuvo techninę specifikaciją (1 lentelę), kurioje šiuo metu nurodyta tik bendra nuostata „Radijo trikdžiai – turi atitikti EMC reikalavimus“.
2 Klausimas. Dėl techninių reikalavimų Zhaga valdiklio spalvai. 
Pirkimo dokumentuose Zhaga valdikliui keliamas reikalavimas atitikti RAL 9004 MATT spalvą. Rinkoje standartiškai ir plačiausiai naudojami skaidrios juodos spalvos Zhaga valdikliai. Valdiklio korpuso spalva ar skaidrumas neturi jokios įtakos įrenginio techninėms charakteristikoms, funkcionalumui ar suderinamumui. Siekiant skatinti tiekėjų konkurenciją bei vadovaujantis lygiateisiškumo ir nediskriminavimo principais, prašome patikslinti ar bus priimami pasiūlymai su rinkoje plačiai naudojamais skaidrios juodos spalvos Zhaga valdikliais? 
Prašome patvirtinti, kad skaidri juoda spalva yra laikoma tinkama ir lygiaverte alternatyva nurodytai RAL 9004 MATT spalvai.
Atsakymas. Informuojame, kad perkančioji organizacija, išnagrinėjusi pateiktą paklausimą bei rinkos sąlygas, patvirtina, jog pasiūlymai su rinkoje plačiai naudojamais juodos spalvos Zhaga valdikliais bus laikomi tinkamais ir lygiaverčiais pirkimo dokumentuose nurodytai RAL 9004 MATT spalvai.

